open-index/open-wikipedia-markdown huggingface dataset:
Irish Independent

**Irish Independent** on irlantilainen sanomalehti. Lehteä on luonnehdittu keskusta-oikeistolaiseksi, vastakohtana vasemmistolaiselle *[[The Irish Times]]ille*. 1890-luvulla perustetusta *Daily Irish Independentistä* tuli *The Irish Independent* vuonna 1905. 1970-luvulla omistajanvaihdoksen myötä lehdestä tuli liberaali yhteiskunnallisissa kysymyksissä.

Vuonna 2019 lehden uudeksi päätoimittajaksi valittiin Cormac Bourke.

## Lähteet

## Aiheesta muualla
*Lehden verkkosivu
HK Kolskaja GMK Montšegorsk

**Hokkeinyi klub Kolskaja GMK**, aiemmin *Montšegorsk-Severonikel*, (ven. *Кольская ГМК*) on venäläinen jääpalloseura jonka kotipaikka on Montšegorskissa Murmanskin alueella. 

## Historia
Seuran perusti vuonna 1957 paikallinen metallurginen kombinaatti nimellä "Severonikel" (suom. "pohjois-nikkeli"), Nimi *Montšegorsk-Severonikel* otettiin käyttöön vuonna 2000. Vuonna 2009 seura nimettiin pääsponsorin, Norilski nikel-konserniin kuuluvan kaivos- ja metallurgiateollisuusyhtiö Kola MMC:n mukaan (ven. Kolskaja GMK).

Historiansa aluksi Severonikel pelasi paikallisessa sarjassa ja voitti Murmanskin alueen mestaruuksia. Joukkue pelasi ensimmäisen A-kakkossarjan ottelunsa 12. joulukuuta 1965 kotonaan HK Trud Krasnogorskia vastaan. Ottelu päättyi vierailijoiden voittoon 1–3. Ensimmäisen ottelunsa korkeimmalla sarjatasolla joukkue pelasi 20. marraskuuta vuonna 1966 Vympel Kaliningradia vastaan, jolle se hävisi 1–2. Joukkueen ensimmäisen maalin korkeimmalla sarjatasolla teki Juri Uljanov yhdeksän minuutin peliajan jälkeen. Kaikkiaan joukkue pelasi Neuvostoliiton pääsarjassa seitsemän kauden ajan (1967, 1970, 1971, 1975, 1976, 1991 ja 1992), mutta ei koskaan saavuttanut mitalisijoja. Pääsarjassa se pelasi 189 ottelua, joista saavutti 33 voittoa, 16 tasapeliä ja 140 tappiota maalierolla 454–914. Joukkueen paras maalintekijä korkeimmalla sarjatasolla oli kaikkiaan 98 maalia tehnyt Anatoli Kleimenov. Eniten otteluita pelasi Jevgeni Pavlotšenkov, kaikkiaan 128. Neuvostoliiton toiseksi korkeimmalla sarjatasolla joukkue pelasi 20 kautta, joiden aikana se saavutti 635 ottelussa 400 voittoa, 87 tasapeliä ja 148 tappiota maalierolla 3 010–1 547. Kaikkiaan 14 kertaa se eteni pudotuspeleihin.

Venäjän korkeimmalla sarjatasolla joukkue on pelannut yhteensä seitsemän kautta, 1992–1998 ja viimeksi kaudella 2002-2003. Sen paras sijoitus Venäjän liigassa on kahdeksas sija vuonna 1994. Venäjän toiseksi korkeimmalla sarjatasolla joukkue on pelannut kaudet 1999–2002 ja 2003-2012. Seura on voittanut sarjan mestaruuden kausina 2002, 2006, 2007 ja 2010. Montšegorsk-Severonikel ei ole kuitenkaan halunnut nousta ylemmälle sarjatasolle, mihin sillä olisi ollut mestaruuksien myötä oikeus.

Elokuussa 2012 seuran pääsponsori Kola MMC ilmoitti vaikeassa taloustilanteessaan jääpalloseuralle rahoituksen päättymisestä, mikä ajoi seuran taloudellisiin vaikeuksiin. Taloustilanteen takia Kolskaja GMK ei osallistunut Venäjän mestaruussarjaan kaudella 2012-13.

## Lähteet

## Aiheesta muualla
* Virallinen sivu
The Irish Times

**The Irish Times** on Irlannin myydyimpiä sanomalehtiä. Sitä pidetään yleisesti keskusta-vasemmistolaisena, vastakohtana oikeistolaiselle *[[Irish Independent]]ille*.

Lehden perusti Lawrence Knox vuonna 1859 ollessaan parikymppinen. Enimmäinen numero ilmestyi 29. maaliskuuta.

## Lähteet

## Aiheesta muualla
* Lehden verkkosivu
Kivinen-Tunguska

**Kivinen-Tunguska** eli **Podkamennaja Tunguska** (, "Kivien alta virtaava Tunguska", muita nimiä , "Keski-Tunguska" sekä Чулака́н, *Tšulakan*) on Jenisein sivujoki Siperiassa Venäjällä. Kivinen-Tunguska on 1&nbsp;865 kilometriä pitkä. Se saa alkunsa Keski-Siperian ylängön eteläosasta, josta se virtaa ensin pohjoiseen ja luoteeseen, kääntyy lopulta länteen ja laskee Jeniseihin.

Joen varren sijaitsevat esimerkiksi Krasnojarskin aluepiirin Baikitin ja Vanavaran kylät. Kivisen-Tunguskan vesistöalueella Vanavaran lähistöllä tapahtui  30. kesäkuuta 1908 Tunguskan räjähdys.

## Lähteet
The Wall Street Journal

**The Wall Street Journal** (**WSJ**) on kansainvälinen päivittäin ilmestyvä taloussanomalehti, joka ilmestyy New Yorkissa. Siitä ilmestyy myös eurooppalainen ja aasialainen painos. Lehteä kustantaa Dow Jones & Company, jonka omistaa News Corp. 

*The Wall Street Journalin* historia ulottuu vuoteen 1889, jolloin Charles Dow, Edward Jones ja Charles Bergstresser perustivat sen. Lehden nimi tulee New Yorkin Manhattanilla sijaitsevan Wall Street -kadun mukaan. *The Wall Street Journalin* omistaa Rupert Murdoch, jonka luotsaama News Corporation osti lehden vuonna 2007 yli viidellä miljardilla dollarilla. Lehden pääkirjoitukset ovat poliittiselta linjaltaan konservatiivisia.

*The Wall Street Journal* on voittanut arvostetun Pulitzer-palkinnon 29 kertaa.

Lehden verkkopalvelu *The Wall Street Journal Online* on Internetin suosituimpia maksullisia uutispalveluja. Maksulliset verkkopalvelut ovat ylipäänsä harvinaisia suurten lehtien keskuudessa.

## Yhdysvaltain myydyin päivälehti
*The Wall Street Journal* oli lokakuussa 2009 Yhdysvaltain myydyin päivittäin ilmestyvä sanomalehti. Sen keskimääräinen päivittäinen (maanantai–perjantai) levikki oli tuolloin 2,02 miljoonaa. Se ohitti pitkään kärkipaikkaa hallussaan pitäneen *[[USA Today]]n*, jonka levikki putosi ennätykselliset 17 prosenttia vuodesta 2008. *USA Todayn* 1,88 miljoonaa oli sen historian huonoin tulos. Lehti puolustautui olevansa vieläkin levikiltään suurin, jos vain painetut lehdet lasketaan. *The Wall Street Journalilla* oli 931&nbsp;000 nettitilaajaa jo vuonna 2007, mutta ko. levikin tarkastuslukuihin voidaan laskea sääntöjen mukaan niistä vain osa. Kolmanneksi laajalevikkisin *[[The New York Times]]* ei julkaissut vuonna 2009 lukujaan samaan aikaan.

*The Wall Street Journal* oli ylipäänsä yksi harvoista vastavirtaan pyristelleistä lehdistä saavuttaen 12&nbsp;000 lisätilaajaa ajanjaksolla huhtikuu–syyskuu 2009.

## Lähteet

## Aiheesta muualla

* ''The Wall Street Journalin'' kotisivut
Egyptin 1. dynastia

**Egyptin 1. dynastia** oli muinaista Egyptiä hallinnut faaraoiden suku. Se muodostaa toisen dynastian kanssa Egyptin historiassa thiniittikauden, jolloin pääkaupunkina toimi Thinis. Tietoja tästä kaudesta on saatu muutamista monumenteista ja muista esineistä, joissa on ollut kuninkaallisia nimiä, näistä tärkeimpinä Narmerin paletti ja nuija sekä Denin ja Qa'an kuningaslistat. Tarkkoja tallentuneita tietoja kahdesta ensimmäisestä dynastiasta ei ole säilynyt, ainoastaan listat Palermon kivessä. Hieroglyfit olivat täysin kehittyneitä silloin ja niitä tultiin käyttämään vain vähän muutettuina yli 3000 vuotta.
Ala-Tunguska

**Ala-Tunguska** eli **Nižnjaja Tunguska**
() on Jenisein oikeanpuoleinen sivujoki Siperiassa Venäjällä. Se sijaitsee Irkutskin alueen ja Krasnojarskin aluepiirin alueilla. Joki on 2&nbsp;989 kilometriä pitkä ja se saa alkunsa Keski-Siperian ylängön eteläosasta, josta se virtaa ensin pohjoista kohti, kääntyy sitten länteen ja laskee Jeniseihin Turuhansk‎in kohdalla.

## Patohanke
Vuonna 2010 on suunniteltu aloitettavaksi suunnattoman Turuhanskin vesivoimalaitoksen rakentaminen. Suunniteltu pato sijaitsee 120&nbsp;km joen suulta. Se olisi 200 metrin korkuinen, ja voimalan teho, 12&nbsp;000 ja 20&nbsp;000 megawatin väliltä, olisi suurimpia maailmassa. Pato saa aikaan Ala-Tunguskan varrelle noin 10&nbsp;000 neliökilometrin laajuisen tekojärven, joka peittää alleen taigaa ja tundraa ja evenkiasutusta.

## Lähteet
Hudson Soft

**Hudson Soft** on japanilainen videopelikehittäjä ja -julkaisija, joka perustettiin toukokuussa 1973. Yrityksen perustivat Yuji ja Hiroshi Kudo.

Hudson aloitti myymään tietokonetuotteitta vuonna 1975, mutta saavutti varsinaisen menestyksen vasta vuonna 1984 alkaessaan tuottaa videopelejä Nintendon Famicom-pelikonsolille (NES). Hudsonin ensimmäinen Famicom-peli *[[Lode Runner]]* myi 1,2 miljoonaa kappaletta. Yrityksen selvin myyntimenestys on kuitenkin *[[Bomberman]]*-pelisarja, joka on ilmestynyt lähes jokaisella konsolilla.

Hudson johti yhteistyötä NEC:n kanssa tuottaakseen PC Engine (Japani)- ja TurboGrafx 16 (Yhdysvallat) -konsolit. PC Engine menestyi Japanissa, mutta sitä markkinoitiin huonosti Yhdysvalloissa, ja Yhdysvaltain markkinoilla käännettiin vain rajallinen määrä pelejä. Konsolille julkaistiin Japanissa seuraaja PC Engine SuperGrafx vuonna 1989.

Pitkän ajan kehittäjänä Nintendon konsoleille toiminut Hudson aloitti yhteistyön Nintendon kanssa, ja perusti yhteisen yrityksen Manegi Co. toukokuussa 1998. Huhtikuussa 2005 Hudson Softista tuli Konamin alajaosto.

23. maaliskuuta 2006 Game Developers Conferencessa Kaliforniassa Nintendon toimitusjohtaja Satoru Iwata ilmoitti tulevalle konsolille Wiille olevan mahdollista ladata internetin kautta PC Enginen pelejä.

Yhtiö liitettiin Konamiin 1.3.2012 ja se lakkasi olemasta itsenäisenä yhtiönä. "Hudson" nimeä käytetään vielä tuotemerkeissä.

## Pelit

*Adventures of Dino Riki (NES)
*Adventure Island -pelisarja 
*Binary Land
*Bloody Roar -pelisarja
*Bomberman -pelisarja
*Bonk -pelisarja
*Bubble Buster (ZX Spectrum)
*Cannon Ball (ZX Spectrum)
*Challenger (NES)
*Driller Tanks (ZX Spectrum)
*Earth Light
*Elemental Gimmick Gear 
*Eric and the Floaters (ZX Spectrum)
*Faxanadu (NES)
*Flight Game (koodinimi) (Wii)
*Frog Shooter (ZX Spectrum)
*Game Boy Wars (Vain Japanissa)
*Itasundorious (ZX Spectrum)
*Lode Runner (NES)
*Mario Party -pelisarja
*Mickey's Mousecapade (NES, julkaisija Capcom)
*Milon's Secret Castle (NES)
*Momotaro -pelisarja
*Nectaris & Neo Nectaris (myös *Military Madness*)
*Ninja Five-O (myös *Ninja Cop*)
*Rollerball (NES)
*Star Soldier -pelisarja
*Stop the Express (ZX Spectrum)
*Tengai Makyou (myös *Far East of Eden*)
*Vegetable Crash (ZX Spectrum)
*Xexyz (NES)

## Katso myös
*Konami
* PC Engine / TurboGrafx 16

## Lähteet

## Aiheesta muualla
*Viralliset kotisivut  
*Viralliset kotisivut 
*neXGAm
Egyptin 3. dynastia

**Egyptin 3. dynastian** aikana alettiin rakentaa porraspyramideja, ja kolmannen hallitsijasuvun aikana Memfiistä tuli pääkaupunki. 

 

## Lähteet
Violet Jessop

**Violet Constance Jessop** (1. lokakuuta 1887 Argentiina – 5. toukokuuta 1971) oli argentiinalaissyntyinen brittiläinen työntekijä, joka työskenteli White Star Line -varustamon kaikilla kolmella *Olympic*-luokan valtameriristeilijällä. Jessop työskenteli RMS Olympicillä, josta hän siirtyi RMS Titanicille sen haaksirikkoon päättyneen neitsytmatkan ajaksi, sekä näiden alusten sisaraluksella HMHS Britannicilla, kun se upposi onnettomuuden seurauksena.

Työskennellessään White Star Linella hyttiemäntänä Jessop oli mukana vuonna 1911, kun RMS Olympic törmäsi HMS Hawkeen. Samaten hän työskenteli RMS Titanicilla tämän neitsytmatkalla. Titanicilla yli 1&nbsp;500 matkustajaa kuoli mutta Jessop selvisi hengissä. Ensimmäisen maailmansodan aikana Jessop työskenteli HMHS Britannicilla sairaanhoitajana, kun laiva osui luultavasti merimiinaan. Hän selvisi tästäkin onnettomuudesta. Britannicilla oli noin 1300 henkeä. Heistä 30 kuoli.

Sodan jälkeen Jessop työskenteli jälleen White Star Linella ja myöhemmin Red Star Linella sekä Royal Mail Linella, jonka palveluksessa hän oli aloittanut työuransa vuonna 1908.

Jessop kuoli 83-vuotiaana vuonna 1971 sydämen vajaatoimintaan. 

## Lähteet

## Aiheesta muualla
* Titanic Crew Member Profile: Violet Constance Jessop, Ship Stewardess
Nathan Gale

**Nathan Gale** (11. syyskuuta 1979 – 8. joulukuuta 2004) oli ohiolainen mies, joka tappoi ampumalla useita ihmisiä Damageplan-yhtyeen konsertissa vuonna 2004. Gale sai ampumavälikohtauksen yhteydessä surmansa poliisin luodista.

Gale valmistui Marysville High Schoolista vuonna 1998. Helmikuusta 2002 marraskuuhun 2003 hän palveli Yhdysvaltain merijalkaväessä. Hän pelasi myös nuoruudessaan amerikkalaista jalkapalloa. 

Joulukuussa 2004 Gale ampui Damageplanin keikalla Alrosa Villassa, Columbuksessa kitaristi Dimebag Darrellin ja kolme muuta ihmistä. Hän myös haavoitti kahta. Poliisi joutui ampumaan Galen kuoliaaksi. Teon motiivia ei tiedetä. Galen tiedetään olleen Pantera-yhtyeen fani, ja jotkut silminnäkijät ovat kertoneet, että Gale huusi jotakin Panteran hieman aiemmin tapahtuneesta hajoamisesta ennen ampumista. Galen surmaama kitaristi Dimebag Darrell kuului aiemmin Panteraan.

Galella oli mielenterveydellisiä ongelmia, joihin hän sai myös lääkitystä. Hänellä oli aiemmin todettu paranoidinen skitsofrenia. Monet Galen tunteneet kertoivat teon jälkeen, että Gale oli usein väittänyt Panteran varastavan hänen kirjoittamiaan lauluja.

## Lähteet
Egyptin 5. dynastia

**Egyptin 5. dynastia** oli muinaisen Egyptin vanhan valtakunnan aikainen hallitsijasuku. Se hallitsi vuosina 2465&ndash;2323 eaa. 

## Hallitsijat
 

## Lähteet

## Aiheesta muualla
Eraser vs Yöjalka

**Eraser vs Yöjalka** (lyhennettynä **EvsY**) oli helsinkiläinen suomisoundi-tyylistä elektronista musiikkia tuottanut duo, jonka muodostivat Julius "Eraser" Lehmuskallio ja Simo "Yöjalka" Ojala. Projekti sai alkunsa perustajien soittoharrastuksista (piano, sello, kitara, laulu) sekä metallin, konemusiikin ja rapin kuuntelusta, kunnes vuonna 1993 he innostuivat goa trancesta. 

2010-luvulle tultaessa yhtyeen aktiivisuus hiipui Ojalan MS-taudin takia, ja sittemmin projektista on vastannut lähinnä epäsäännöllisin esiintymisin Lehmuskallio. 

EvsY keikkaili Suomessa, Venäjällä, USA:ssa, Japanissa, Ukrainassa ja Israelissa sekä Ruotsissa, Englannissa, Belgiassa, Liettuassa ja Turkissa.

## Diskografia
### Albumit
* *[[Round 1]]* (Exogenic Records, 2002)
* *[[Tarinat]]* (Exogenic Records, 2003)
* *[[Lords of the Liverdance]]* (Faerie Dragon, 2006)
* *[[Virtuosi di Quosi]]* (Faerie Dragon, 2009)
* Evsylocybine (www.ektoplazm.com 2010)
### EP:t
* Eraser vs Yöjalka EP* (Exogenic Records, [[2001]])

=== Kokoelmilla ===
* "Headache" - *Fusion vs Confusion* (Eraser, Exogenic Records FIN, 1999)
* "Ranblax" - *Beats and Beyond* (Yöjalka, Surreal Audio FIN, 2000)
* "Hattivatti" – *Custom File* (Exogenic Records FIN, [[2002]])
* "Reunion" – *Trance of Scandinavia* (T.O.S., SWE [[2003]])
* "Jos Metsään Haluat Mennä Nyt" - * (www.antiscarp.com FIN, 2003)
* "That Was Then This Is Now" - * (www.antiscarp.com FIN, 2004)
* "Kaliman Kakarat" - (Yellow Sunshine Explosion GER, 2006)
* "A Holy Man Spat Beer On My Gear" – *Funland Boogie Files FIN* (Space Boogie Productions, [[2006]])
* "Just Looking for the Best Pieces of this Puzzle" – *No Tone Unstirred* (Faerie Dragon AUS, [[2007]])
* "A Morning Story" (feat. [[Haltya]]) – *No Tone Unstirred* (Faerie Dragon AUS, [[2007]])
* "Arraknophobia" – *Dream Theatre* (Cosmic Theatre FIN, [[2007]])
* "Dreamatics" (feat. [[Ocelot]]) – *Dream Theatre* (Cosmic Theatre FIN, [[2007]])
* "Tanza Toleranza" - *Eye Sea Animals* (Nullzone Records JPN, 2007)
* "Himolaskijan Pitkät Nousut" - *Spoken Weird* (Adama Records AUS, 2008)
* "90`s Hangover" - *Welcome to Umpo* (Jolly Fill Records ISR, 2008)
* "Fennomaniacs Delight" - *Organic Circuitry* (www.ektoplazm.com CAN, 2008)
* "Ugro Shamanistic Movez" - *Shamanisma* (Spacebaby Records UKR, 2008)
* "Don´t Dust My Cosmos" - *Humants* (Sanaton Records SWE, 2008)
* "Who Makes" - *Hectic Dialect'' (Adama Records AUS, 2009)
* "Psychoactivitiez" - `"Long Space Distortion" (Apoxina Records FRA, 2009)
* "Rouhe-Eemelin Retket" - "L.S.D." (Apoxina Records FRA, 2009)
* "Back to Past" - "L.S.D." (Apoxina Records FRA, 2009)
* "Take It Acid Is" - "Energies Around" (www.ektoplazm.com CAN, 2009)
* "Hehkulandia" - "Idiosynth Trickery" (Faerie Dragon Records AUS, 2010)
* "Boozy`s Funky Odeur" (feat.Haltya - "Idiosynth Trickery" (Faerie Dragon Records AUS, 2010)
* "Headbanger´s Wall" - "V.A. Psytraveller Vol. 2" (2011)
* "Cliquid" -  "V.A. Suomi Warrior" (Eraser, Sound Kitchen Records RU, 2015)

## Aiheesta muualla
* Exogenic Records
* Sonic Dragon
*
São Paulo (osavaltio)

**São Paulo** on osavaltio Brasilian eteläosassa. Sen pääkaupunki on samanniminen São Paulo. Osavaltio on Brasilian talouden keskus ja siellä tuotetaan merkittävä osa maan bruttokansantuotteesta. Siellä on arviolta 44&nbsp;749&nbsp;699 asukasta (vuonna 2016) ja sen pinta-ala on 248&nbsp;197 neliökilometriä.

## Aluejako
São Paulo on jaettu väestönlaskentaa ja tilastointia varten 15 suuralueeseen. Hallinnollisesti osavaltio jakautuu 63 ala-alueeseen, jotka jakautuvat edelleen 645 kuntaan. São Paulon suuralueet ovat:

*Araçatuba
*Araraquara
*Assis
*Bauru
*Campinas
*Itapetininga
*Litoral Sul Paulista
*Macro Metropolitana Paulista
*Marília

*Piracicaba
*Presidente Prudente
*Ribeirão Preto
*São José do Rio Preto
*São Paulon metropolialue
*Vale do Paraíba Paulista

## Lähteet

## Aiheesta muualla

*Osavaltion internetsivut
Egyptin 2. dynastia

**Egyptin 2. dynastia** on huonosti tunnettu kausi, jolloin maassa käytiin sisällissotia. Kauden lopulla Hotepsekhemui (Khasekhemui) yhdisti maan uudestaan. 2. dynastian kaikista hallitsijoista ei ole yksimielisyyttä, sillä säilyneet kirjalliset lähteet ovat niukat.

## Egyptin 2. dynastia

### Tunnetuimmat 2. dynastian hallitsijat

## Katso myös
*Thiniittikausi
Ahonkylä (Ilmajoki)

**Ahonkylä** on kylä ja taajama Ilmajoella Etelä-Pohjanmaalla. Kylässä on noin 1&nbsp;000 asukasta ja taajamassa 1 538 asukasta (31.12.2011). Kylä sijaitsee noin kymmenen kilometrin päässä Seinäjoen keskustasta ja on siksi nopeasti kasvava asuntoalue. Aluetta kaavoitetaan ja sinne rakennetaan jatkuvasti. Ahonkylässä on vuonna 1930 perustettu alakoulu, jossa oli lukuvuonna 2017–2018 220 oppilasta.

Ahonkylän luoteispuolella, kantatie 67:n ja Suupohjan radan takana avautuu Alajoen alava viljelymaisema, joka kuuluu Suomen valtakunnallisesti arvokkaisiin maisema-alueisiin.

Ahonkylästä ovat kotoisin muun muassa keihäänheittäjä Tero Pitkämäki ja Ti-Ti Nallesta tuttu Riitta Korpela. Kylä tunnetaan myös lauluyhtye Ahonkylän flikoista, joka nousi suosioon 1970-luvulla.

## Lähteet

## Aiheesta muualla
*Ahonkylä-seura 
* Ilmajoen kylät -esite , Ahonkylästä ks. s. 4–5
Egyptin 6. dynastia

**Egyptin 6. dynastia** hallitsi maata vanhan valtakunnan loppupuolella. Tähän hallitsijasukuun kuului myös Pepi II, joka oli Egyptin historian pisimpään hallinnut faarao. Taulukossa olevat hallitusvuodet eivät ole täsmällisiä ja niistä on vaihtelevia tietoja eri lähteissä.

 

## Lähteet

## Aiheesta muualla
Magadan

**Magadan** () on Magadanin alueen pääkaupunki Ohotanmeren rannalla Venäjän Kaukoidässä. Se on pitkään ollut itäisin Euraasian mantereen rannikon suuri kaupunki, johon on tieyhteys.

Magadanin merkittävimmät teollisuudenalat ovat laivanrakennus- ja kalanjalostusteollisuus. Kaupungin satama on sulana toukokuusta joulukuuhun. Kaupungissa on myös lentokenttä. Kolyman valtatie ei ole aina kulkukelpoinen.

Kaupungissa on Ernst Neizvestnyn Gulag-vankileirien muistomerkki *Surun naamio*, joka paljastettiin 1996.

## Asukasluvun kehitys

## Ystävyyskaupungit

* Anchorage, Yhdysvallat (1991)
* Tonghua, Kiina (1992)
* Jelgava, Latvia (2006)

## Lähteet

## Aiheesta muualla
Jon Balke

**Jon Balke** (s. 7. kesäkuuta 1955, Hamar, Norja) on norjalainen jazzpianisti, säveltäjä ja yhtyeenjohtaja. 

Ammattimaisen uransa Balke aloitti vuonna 1974 soittaen useiden norjalaisten kärkinimien kanssa (muun muassa basisti Arild Andersenin ja kitaristi Jon Ebersonin sekä useiden laulajien yhtyeissä). 1970-luvun loppupuolella Balke työskenteli ja levytti myös monien ulkomaisten muusikoiden kanssa (muun muassa Archie Shepp, John Surman sekä Marilyn Mazur). 1980-luvulla Balke sävelsi paljon musiikkia teatteriesityksiin, taidenäyttelyihin, big bandeille ja kamariorkestereille sekä jatkoi soittamista useissa jazzyhtyeissä. Balke on tehnyt myös paljon yhteistyötä visuaalisten taiteilijoiden ja koreografien kanssa.

## Magnetic North Orchestra
Magnetic North Orchestra -yhtyeen debyyttikonsertti oli vuonna 1992. Ideana oli yhdistää perkussioryhmä, jousikvartetti sekä jazzsekstetti ja tutkia tämän epätavallisen instrumentaation mahdollisuuksia. Magnetic North Orchestra on ikään kuin jatke Oslo 13 -yhtyeelle pienellä miehistömuutoksella ja jousien lisäyksellä. Tämän jälkeen orkesteriin on jäänyt noin kahdeksan muusikon ydinryhmä, joka tarpeen mukaan muuttuu isommaksi yhtyeeksi tai pianotrioksi.

## Tärkeimpiä yhtyeitä
*Masqualero
*Oslo 13
*Magnetic North Orchestra
*Jøkleba
*Batagraf

## Diskografia
**Nonsentration* (Oslo 13, 1992)
**Further* (Magnetic North Orchestra,	1994)
**Rotor* (Cikada String Quartetin kanssa)
**Saturation*
**Solarized* (Magnetic North Orchestra)
**Kyanos* (Magnetic North Orchestra, 2002)
**Diverted Travels* (Magnetic North Orchestra, 2004)
**Statements* (Batagraf, 2005)
**Book of Velocities* (2007), soolopianolevy

## Aiheesta muualla
*Jon Balken kotisivut
*Magnetic North Orchestran kotisivut
Wave Race

**Wave Race** on Pax Softnican kehittämä ajopeli. Peli on julkaistu Game Boylle kesäkuussa 1992. Sarjassa on myös ilmestynyt osat Nintendo 64:lle sekä Nintendo GameCubelle.

## Pelaaminen
Pelissä on tarkoituksena ajaa vesiskootterilla radan ympäri ja voittaa tietokone tai kaapelin avulla pelaavat ystävät.

Pelissä kaksi pelitilaa, Slalom ja Race. Slalomissa on tarkoitus pujotella porttien läpi maaliin, ja Racessa ajaa rata läpi aikarajan sisällä. 

## Katso myös
* Wave Race 64
* Wave Race: Blue Storm

## Aiheesta muualla
*
Kaasupurkauslamppu

**Kaasupurkauslamppu** tai **purkauslamppu** on sähkölamppujen ryhmä. Kaasupurkauslampuissa valon synnyttää ionisoidussa kaasussa eli plasmassa tapahtuva sähköpurkaus. Ryhmän vanhin edustaja elohopealamppu keksittiin 1930-luvulla. Suurpainenatriumlamppu tuli Suomen teillä käyttöön 1970-luvulla. Kaasupurkauslamput soveltuvat tehonsa ja hyötysuhteensa puolesta mm. ulkoalueiden valaisemiseen, ja siksi niitä on pitkään käytetty katuvaloina.

## Kaasupurkauslamppuja

* Hohtolamppu
* Elohopeahöyrylamppu
* Loistelamppu ja neonputki
* Monimetallilamppu
* Suurpainenatriumlamppu
* Pienpainenatriumlamppu
* Ksenonlamppu
* Rikkiplasmalamppu
Egyptin 11. dynastia

**[[Muinainen Egypti|Egyptin]] 11. dynastian** aikana hajanainen ensimmäinen välikausi päättyi. Ylä-Egyptin pääkaupungin Theban kuningas Mentuhotep II yhdisti koko maan ja julistautui sen faaraoksi.
Pisaroita ja kyyneleitä

**Pisaroita ja kyyneleitä** on Gimmel-popyhtyeen kolmas ja viimeiseksi jäänyt albumi vuodelta 2004. Yhtye hajosi kohta albumin julkaisun jälkeen vuoden 2004 lopussa. Albumilta on julkaistu singleinä sen nimikappale ja ”Rakkauden hurrikaani”.

Albumi sisältää yhden soolokappaleen kultakin Gimmelin jäseneltä. Jenni Vartiaisen soolokappale on ”Savua”, Ushma Karnanin ”Puhallus” ja Susanna Korvalan ”Kipinä”.

Albumin paras sijoitus Suomen albumilistalla oli kolmas sija. Listalla albumi oli kuusi viikkoa.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Vierailevat muusikot
* Janne Lehto – kitara
* Sami Lehto – basso, rummut, taustalaulu, ohjelmointi
* Teijo Jämsä – rummut
* Tuomo Borman – kitara
* Ville Nurmi – kitara
* Aku Sinivalo – basso, koskettimet
* Kristian Maukonen – kitara, basso, rummut, koskettimet
* Anssi Maasalo – basso
* Jukka Backlund – koskettimet
* Kalle Torniainen – rummut, kitara, ohjelmointi
* Jesse Vainio – ohjelmointi
* Harri Rantanen – basso
* Vesa Anttila – kitara
* Stiina Jean – taustalaulu
* Risto Asikainen – kitara, koskettimet
* Mikko Raita – kitara

## Lähteet
Näkijä

**Näkijä** (*Medium*) on yhdysvaltalainen draamasarja. Sarjan päähenkilönä on meedio Allison DuBois, joka hyödyntää kykyään muodostaa yhteys kuolleisiin työssään syyttäjänvirastossa. DuBois'ta esittävä Patricia Arquette on palkittu roolistaan Emmy-palkinnolla kategoriassa Paras naispääosa draamasarjassa vuonna 2005.

## Tuotanto
Sarjan tuotannosta vastaa Emmy-palkittu tuottaja Glenn Gordon Caron. Alun perin sarjaa esitettiin NBC:n verkossa vuosina 2005–2009. Sarja siirtyi CBS:lle viiden tuotantokauden jälkeen vuonna 2009. Syksyllä 2010 alkoi seitsemäs tuotantokausi, joka on sarjan viimeinen. Suomessa *Näkijää* on esittänyt Nelonen.

*Näkijä* perustuu sen konsulttinakin toimivan meedio ja kirjailija Allison DuBois’n elämään. NBC:n websivulla tosielämän DuBois’n on väitetty avustaneen viranomaisia murha- ja katoamistapauksissa, mutta nimeltä mainitut viranomaiset ovat kiistäneet väitteet. Tiettävästi oikean DuBois’n työ lainvalvonnan parissa rajoittuu opiskeluaikaiseen harjoittelijuuskauteen Phoenixin syyttäjänvirastossa. Kuten sarjan päähenkilö, tosielämän DuBois on naimisissa insinööri Joe DuBois'n kanssa ja kolmen lapsen äiti.

## Näyttelijät ja hahmot

## Juoni

Allison DuBois on naimisissa oleva kolmen lapsen äiti, jolla on kyky puhua kuolleiden kanssa ja nähdä heihin tai tuleviin rikoksiin liittyviä vihjeitä unissaan. Allison toimii Phoenixin syyttäjäntoimistossa profiloijana, mutta hyödyntää työssään myös yliluonnollisia kykyjään ja tutkii rikoksia yhdessä etsivä Lee Scanlonin ja muiden viranomaisten kanssa. Hänen esimiehenään toimii syyttäjä Manuel Devalos. Sarjassa seurataan myös DuBois'n perhe-elämää.

## Lähteet

## Aiheesta muualla
* CBS - Medium - sarjan viralliset kotisivut
* NBC - Medium - sarja NBC:n sivustolla
* Näkijä Nelosen sivustolla 
* 
* Näkijä TV.comissa
Lemmenjoki

**Lemmenjoki** (saam. *Leammijohka, Leammijokka*) on joki Ylä-Lapissa. Joki saa alkunsa Lemmenjoen kansallispuiston eteläosasta Nautajängän tienoilta ja laskee Paatariin ja sieltä lopulta pitkin taimenjokena tunnettua Juutuanjokea Inarijärveen. Joen valuma-alue rajautuu lännessä Vaskojoen valuma-alueeseen ja etelässä Repojoen (Ivalojoen) valuma-alueeseen. Lemmenjoen merkittävin sivujoki on kultalöydöistään tunnettu Morgamoja.

Keskivaiheiltaan Lemmenjoki on leveä. Morgam-Viibus-tunturin kupeesta, Kultasatamaksi nimetystä paikasta, yläjuoksulle päin se on huomattavasti kapeampi. Joen itärantaa reunustavat paikoin hyvin jyrkät kallioseinämät, länsiranta on helppokulkuisempaa. Kesäisin joella on säännöllinen veneyhteys Njurgalahdelta Kultasatamaan. Njurgalahdella sijaitsee leirintäalue ja ravintola. Sieltä on tieyhteys Inarin ja Kittilän väliselle maantielle.

## Lähteet

## Aiheesta muualla
*
Otaku

**Otaku** (, uudempana muotona ヲタク, wotaku) on japaninkielinen sana, joka tarkoittaa anime- ja mangaharrastukseensa uppoutunutta ihmistä. Alun perin sana tarkoittaa "kunnioitettavaa kotianne". Sitä on käytetty kohteliaana "sinä"-sanana, mutta sen vanhahtavuuden vuoksi sitä ei juuri nuorisokielessä käytetä enää tässä merkityksessä. Sanaa kuitenkin käytettiin Japanin otakujen sinä-sanana, ja tästä käytöstä *Manga Burikko* -lehden kolumnisti Nakamori Akio johti 1983 lähtien ilmestyneessä kolumnisarjassaan käytetyn otakua tarkoittaneen nykymerkityksen. Japanissa nimitetään halveksivasti otakuksi niitä, jotka ovat paneutuneet harrastukseensa (esimerkiksi valokuvaukseen, autoihin, videopeleihin tai mangaan) ja omistavat sille käytännössä kaiken vapaa-aikansa ja koko elämänsä. Otakulla voidaan tarkoittaa niin mangan piirtäjiä kuin lukijoitakin. Otaku-nimitys sopii myös animen katsojille.

Länsimaissa otaku-termi on kuitenkin saanut 2000-luvulla enimmäkseen myönteisen sävyn, ja sen määritelmä on muuttunut tarkoittamaan japanilaisen populaarikulttuurin, lähinnä animen ja mangan harrastajaa. Sanan länsimaisen merkityksen mukaiset otakut ovat usein kiinnostuneet myös muun muassa j-rockista (japanilainen rock) ja cosplaysta, eikä otakuja enää mielletä niin usein nörttien alalajiksi kuin 1990-luvulla oli tapana.

## Lähteet

## Aiheesta muualla
Hälytysohje

**Hälytysohje** on toimenpidesuunnittelma kunnan pelastustoimen yhteistyössä naapurialueiden, muiden pelastustoimintaan osallistuvien viranomaisten ja virka-apua antavien viranomaisten sekä hätäkeskuksen kanssa laatima suunnitelma pelastustoiminnassa tarvittavien voimavarojen hälyttämisestä ja avun antamisesta.

Hälytysohjeen laatimisella pyritään lähimpien ja tarkoituksenmukaisempien pelastusyksiköiden saamista onnettomuuspaikalle.

Hälytysohjeeksi nimitetään myös ohjetta pelastushenkilöstön hälytyksen oikeaksi suoritustavaksi tarvittavista toimenpiteistä. 

Paloauton, ambulanssin tai poliisin hälyttäminen tapahtuu alueellisten hälytyskeskusten 112-puhelinnumeron kautta, mikä tarkoittaa sitä, ettei hälytyksen vastaanottajalla ole välttämättä samaa paikallistuntemusta kuin hälyttäjällä, minkä vuoksi hätäkeskuslaitos edellyttää, että varsinkin kesäasukkaat, jotka eivät itsekään välttämättä tunne hyvin aluetta, miltä tekevät hälytyksen, laatisivat jo etukäteen hälytysohjeen, jossa on mainittu esimerkiksi kesäasunnon tarkka sijainti karttakoordinaatteina, jotta hälytysajoneuvot osaisivat ko. alueelle paremmin saapua. Tätä varten on laadittu koordinaattipalvelu.

Suurilla laitoksilla voi valmiuden lisäämiseen tarvita useita samanaikaisia tai tietyssä järjestyksessä suoritettavia yhteydenottoja, minkä vuoksi hälytysohjeet laaditaan osana valmius- tai varautumissuunnittelua.

## Lisää aiheesta
* Hätäkeskuslaitos
* Hätäkeskuslaitoksen koordinaattipalvelu
Francine Pascal

**Francine Pascal** (13. toukokuuta 1938 – 28. heinäkuuta 2024) oli yhdysvaltalainen kirjailija. Hän syntyi New Yorkissa, jossa hän vietti koko nuoruutensa. Hän kävi siellä peruskoulun, lukion ja yliopiston. Hän meni naimisiin John Pascalin kanssa ja heillä oli kolme tytärtä.

Pascal on aina pitänyt lukemisesta. Hän keksi idean Sweet Valley Highin ja ajatteli aluksi myydä idean tv-sarjana tv-verkoston päivittäiseen draamaan, mutta hänen ystävänsä ehdottivat kirjasarjaa. Niinpä tarina alkoi siirtyä paperille. Pascal saa jonkun verran ideoita tyttäristään, mutta suurin osa ideoista kuitenkin syntyy muistelemalla omaa nuoruuttaan ja aikuiseksi kasvamista. Vaikka Sweet Valley High -sarja on Pascalin nimissä, sen kirjoittamiseen on osallistunut ryhmä haamukirjoittajia.

Pascal tunnetaan parhaiten Sweet Valley Highista, mutta hän on kirjoittanut sen lisäksi muitakin kirjoja kuten *Caitlin* ja *Fearless*. Hän on myös kirjoittanut aikuisille suunnatun kirjan *The Villa*. Joitain kirjoja hän on kirjoittanut yhdessä miehensä ja veljensä Michael Stewartin kanssa.

Pascal asui New Yorkissa, mutta osan ajasta hän asui Ranskan eteläosassa. Kirjoittamisen lisäksi hän harrasti teatteria ja elokuvia.

## Lähteet
Paatari

**Paatari** eli **Pááđáár** on noin yhdeksän kilometriä pitkä järvi Inarin Lapissa, kymmenisen kilometriä Inarin kirkonkylästä länteen. Sen pinta-ala on 21 neliökilometriä ja tilavuus 240 kuutiohehtometriä. Paatariin laskevia jokia ovat Lemmenjoki, Menesjoki ja Vaskojoki. Paatarin vedet laskevat edelleen Matkajokea, Solojärveä ja Juutuanjokea myöten Inarijärveen.

## Maantiede
Paatari on lounais–koillissuuntainen ja syvyyssuhteiltaan epäyhtenäinen. Järven pohjoisen rannan tuntumassa kulkee lähes yhdeksän kilometriä pitkä vähintään 20 metriä syvä vyöhyke, jonka sisällä sijaitsee lukuisia yli 50 metrin syvänteitä. Syvän vyöhykkeen koillispuolella levittäytyy matala lahti. Paatarin etelärannalla puolentoista metrin syvyyskäyrä ulottuu kauas rantaviivasta. Yli 40 prosenttia Paatarista on vähintään 10 metriä syvä, 25 prosenttia vähintään 15 metriä syvä ja lähes 20 prosenttia vähintään 20 metriä syvä. Noin neliökilometri järvestä on vähintään 43 metriä syvä.

Paatarin saariluku on yhdeksän. Saarista kaksi on alle aarin laajuisia ja niin ikään kaksi on yli hehtaarin laajuisia. Laajin saari on järven eteläpuoliskolla sijaitseva nelihehtaarinen Isosaari. Aivan sen länsipuolella sijaitsee Kaakkurilaassa. Isosaaresta koilliseen sijaitsee Njuorâ. Paatarin pohjoispuoliskolla sijaitsee Pekan Iisakinsaari.

Paatarin lounaiskolkkaan laskee Lemmenjoki lounaasta, koilliskolkkaan virtaa Vaskojoki. Paatari laskee Lusmaniemen itäpuolelta Matkatjokea itään Solojärveen.

Paatarin vesitilavuus on 239&nbsp;265&nbsp;000 kuutiometriä eli lähes 240 kuutiohehtometriä. Tilavuudeltaan se on suurempi kuin useat Suomen sadasta laajimmasta järvestä.

Paatarin rannoilla kohoaa useita vaaroja: Ainoanpojanvaara, Sierumahiekanvaara, Ailivaara, Mustikkavaara ja Päivävaara. Useimpien korkeustaso on yli 100 metriä Paatarin pintaa ylempänä.

Paatari (71.221.1.001) kuuluu Paatarin lähialueeseen (71.221), joka on kolmannen jakovaiheen vesistö Paatsjoen vesistössä (71). Toinen jakovaihe on Paatarin alue (71.22) ja ensimmäinen jakovaihe Paatarin–Mutusjärven alue (71.2). Paatari on laajin Paatarin lähialueen 19:stä vähintään hehtaarin laajuisesta vakavedestä. Sitä seuraa noin 35 hehtaaria laajat Vanhakotajärvi ja Etusolmijärvi. Alueen järvistä kahdeksan on vailla virallista nimeä.

## Lähteet
Bahía Blanca

**Bahía Blanca** on satamakaupunki Buenos Airesin maakunnassa Argentiinan itäosassa. Sen nimi tarkoittaa valkoista rantaa, ja kaupunki sijaitsee samannimisen lahden pohjukassa, missä Naposta-joki laskee Atlantin valtamereen. Vuonna 2022 kaupungissa oli  323 357  asukasta.

Bahía Blanca on perustettu 1828 suojelemaan espanjalaisperäisten argentiinalaisten karjaa alkuasukkaiden hyökkäyksiltä, ja toisaalta suojelemaan rannikkoa Brasilian laivaston maihinnousulta. Alkuasukkaat hyökkäsivät linnoitukseen useita kertoja, kuuluisin on vuoden 1859 isku johon osallistui kolmetuhatta calfucura-taistelijaa. Kaupungin taloudellinen merkitys kasvoi 1885 kun rautatie yhdisti sen sisämaan viljanviljelyalueille.

Bahía Blanca on edelleen merkittävä rahtisatama, jonka kautta kulkee etenkin villaa, viljaa, öljyä ja hedelmiä. 

## Lähteet

## Aiheesta muualla
Saanajärvi

**Saanajärvi** () on Saana-tunturin itäpuolella sijaitseva pieni järvi Kilpisjärvellä. Järven rannalla on vilkkaassa käytössä oleva päivätupa, ja sen vastarannalla vapaassa käytössä oleva kota. Järvi ei näy aivan tunturin laelle. Järven lasku-uoma on Kilpisjärveen Saanan eteläpuolella laskeva Saanajoki.

Saanajärvi on 680 metriä merenpinnan yläpuolella ja noin 200 metriä Kilpisjärven yläpuolella.

## Lähteet
Elst

**Elst** tai **Van der Elst** voi tarkoittaa seuraavia:

* Elst, Elista, Venäjään kuuluvan Kalmukian tasavallan pääkaupunki
* 3936 Elst, päävyöhykkeen asteroidi
* 7968 Elst–Pizarro, myös komeetaksi luokiteltu päävyöhykkeen asteroidi
* Elst tai Van der Elst, sukunimenä:
** Eric Walter Elst (1936–2022), belgialainen tähtitieteilijä
** Franky Van der Elst (s. 1961), belgialainen jalkapalloilija
** Franz-Peter Tebartz-van Elst (s. 1959), saksalainen katolinen piispa
** Leo Van der Elst (s. 1962), belgialainen jalkapalloilija.
Gan Ying

**Gan Ying** () oli kiinalainen sotilaslähettiläs, jonka kenraali Ban Chao lähetti Roomaan vuonna 97. Hän oli osa Ban Chaon tutkimusmatkailijajoukkoja, joihin kuului 70&nbsp;000 miestä, ja jotka etenivät Parthiaan (nykyisessä Iranissa) asti. Vaikka Gan Ying ei ilmeisestikään koskaan päässyt perille Roomaan, hän oli historiankirjojen mukaan se kiinalainen joka matkusti pisimmälle länteen antiikin aikana, ja toi tietoja länsimaista ja niiden elämästä.

## Lähteet
Kissat

**Kissat** (*Felis*) on kissaeläinten (Felidae) heimoon kuuluva nisäkässuku.

## Lajit ja alalajit
Lajit ja alalajit *A revised taxonomy of the Felidae* mukaan:

* Kiinanaavikkokissa (*Felis bieti*)
* Kesykissa (*Felis catus*)
* Viidakkokissa (*Felis chaus*)
** *Felix chaus chaus*
** *Felix chaus affinis*
** *Felix chaus fulvidina*
* Afrikanvillikissa (*Felis lybica*)
** *Felis lybica cafra*
** *Felis lybica lybica*
** *Felis lybica ornata*
* Hietakissa (*Felis margarita*)
** *Felis margarita margarita*
** *Felis margarita thinobia*
* Mustajalkakissa (*Felis nigripes*)
* Metsäkissa (*Felis silvestris*)
** *Felis silvestris caucasica*
** *Felis silvestris silvestris*

## Lähteet
Margaretha von Bahr

**Maria Elisabeth Margaretha von Bahr** (o.s. **Wasenius**, oik. **von Bahr-Sorsa**; 11. joulukuuta 1921 Helsinki – 21. helmikuuta 2016 Helsinki) oli suomalainen tanssija ja koreografi. Hän oli Kansallisbaletin ensitanssijatar eli prima ballerina vuosina 1946–1964. Vuonna 1964 hän perusti oman balettikoulun, Balettistudion. Hän teki koreografioita useiden nykysäveltäjien baletteihin.  

Von Bahr kiinnitettiin Suomalaisen oopperan balettiin solistisopimuksella 1938. Sota-aikana hän työskenteli Tukholman Dramatenissa, kunnes palasi Suomeen ja Kansallisbalettiin ensitanssijaksi 1946–1964. Vuonna 1955 hän sai ensimmäisenä suomalaisena balettitaiteilijana Yhdysvaltojen myöntämän stipendin, jonka turvin hän matkusti 5. syyskuuta 1955 Yhdysvaltoihin tutustumaan maan balettiin. Eläkkeelle jäätyään hän perusti balettikoulun ja teki koreografioita Kansallisbaletille ja Helsingin kaupunginteatterille. 

Von Bahrille myönnettiin Pro Finlandia -mitali vuonna 1957 sekä professorin arvonimi 1979.

Von Bahrin isä oli suomenruotsalainen sellisti-kapellimestari Carl Wasenius (1883–1943), äiti venäläinen. Hänen isoäitinsä oli laulaja ja isänisänsä Karl Fredrik Wasenius, ja suvussa oli paljon muusikoita. Hän oli naimisissa insinööri Lars von Bahrin kanssa vuosina 1942–1948 ja vuodesta 1952 toimitusjohtaja Esko Sorsan kanssa. Hän oli laulaja Riki Sorsan ja tuottaja Robert von Bahrin äiti.

Margaretha von Bahr-Sorsa kuoli syntymäkaupungissaan Helsingissä 94-vuotiaana helmikuussa 2016. Kolme kuukautta myöhemmin hänen poikansa Riki Sorsa menehtyi keuhkosyöpään.  

## Lähteet

## Aiheesta muualla
* 
*
Baia Mare

**Baia Mare** (, ) on kaupunki Pohjois-Romaniassa. Săsarjoen varressa sijaitseva Baia Mare on Maramureșin piirikunnan pääkaupunki. Vuoden 2002 väestönlaskennassa  siellä oli 137&nbsp;921 asukasta, joista 15 % etnisiä unkarilaisia. Vuoden 2012 arvioitu väkiluku on 144 780.

## Historia

Baia Maren esihistoria alkaa traakialaisista. Kaupunki kuului Unkariin keskiajalta ensimmäisen maailmansodan päättymiseen, jolloin se liitettiin Romaniaan. 

Kaupungin nimi tarkoittaa suurta kaivosta. Siellä on ollut kultakaivos jo 1300-luvulla, ja metalliteollisuus on yhä kaupungin suurimpia työllistäjiä. Alueella on myös omenaviljelmiä. 

Tammikuussa 2000 kaupungissa sattui vakava ympäristökatastrofi, kun kultamalmin jalostuslaitoksen jätevesialtaan pato murtui. Murtuman seurauksena vähintään 100&nbsp;000&nbsp;m³ syanidipitoista myrkkylietettä pääsi ympäristöön. Jätevesi huuhtoutui Săsarjoen kautta Tiszaan ja Tonavaan aiheuttaen muun muassa runsaasti kalakuolemia. Kyseessä oli Itä-Euroopan laajamittaisin ympäristöonnettomuus sitten Tšernobylin ydinvoimalaturman 1986.

## Lähteet

## Aiheesta muualla
Luettelo televisiosarjan Seinfeld jaksoista

*[[Seinfeld]]* on Jerry Seinfeldin ja Larry Davidin luoma yhdysvaltalainen tilannekomediasarja.

## Yhteenveto

## Jaksot

### Ensimmäinen tuotantokausi (1989–1990)

|}

### Toinen tuotantokausi (1991)

|}

### Kolmas tuotantokausi (1991–1992)

|}

### Neljäs tuotantokausi (1992–1993)

|}

### Viides tuotantokausi (1993–1994)

|}

### Kuudes tuotantokausi (1994–1995)

|}

### Seitsemäs tuotantokausi (1995–1996)

|}

### Kahdeksas tuotantokausi (1996–1997)

|}

### Yhdeksäs tuotantokausi (1997–1998)

|}

## Aiheesta muualla
*
James Baldwin (kirjailija)

**James Baldwin** (2. elokuuta 1924 – 1. joulukuuta 1987) oli yhdysvaltalainen kirjailija, jonka teokset käsittelevät mustien, homojen ja muiden vähemmistöjen asemaa 1950-luvun Yhdysvalloissa. Hänen tunnetuin teoksensa on *Mene ja kerro se vuorilla*.

Hän kasvoi Harlemissa yhdeksänlapsisessa perheessä. Richard Wright oli alkuvaiheessa hänen idolinsa ja tärkeä tukijansa, mutta Wright loukkaantui, kun Baldwin totesi vuonna 1949 esseessään, että Wrightin ylistetyssä teoksessa *Native son* ei ollut uskottavia henkilöhahmoja. 

## Suomennettuja teoksia
* *Jos tämä katu osaisi puhua*, 1975 Otava (alkuteos *If Beale Street Could Talk*, 1974)
* *Mene ja kerro se vuorilla*, 195x (*Go Tell It on the Mountain*, 1953)
* *Sano minulle, milloin juna lähti*, 1970 (*Tell Me How Long the Train’s Been Gone*, 1968)
* *Toinen maa*, 1968 (*Another Country*, 1962)
* *Huone Pariisissa*, Kirjayhtymä 1964 (*Giovanni’s Room*, 1956)
* *Ensi kerralla tulta*, Otava 1964 (*The Fire Next Time*, 1963)
* *Musta Blues*, Kirjayhtymä 1967 (*Going to Meet the Man*, 1965)

## Lähteet

## Aiheesta muualla

* Ylen Elävä arkisto: James Baldwin haastattelussa (1964)
* Yle Arkivet: James Baldwin besöker Finland och talar om att vara svart i Frankrike och USA (1964)
* James Baldwin oli aikaansa edellä. Esittely Pekka Kilpeläisen 2010 väitöskirjasta *In Search of a Postcategorical Utopia: James Baldwin and the Politics of "Race" and Sexuality* (Postkategorista utopiaa etsimässä: James Baldwin ja "rodun" ja seksuaalisuuden politiikat). kantti.net.
Gaussin laki magneettikentille

**Gaussin laki magneettikentille** kertoo, että magneettivuo suljetun pinnan *P* läpi saadaan laskemalla pinnan sisäänsä sulkemien magneettisten napojen voimakkuuksien  \mbox{p}_i summa. Integraalimuodossa tämä voidaan kirjoittaa siis
: \oint_P \mathbf{B} \cdot d \mathbf{A} = \sum p_i ,

missä **B** on magneettivuon tiheys. Koska yksittäisiä magneettisia monopoleja ei vielä koskaan ole havaittu luonnossa, kumoavat magneettisten napojen voimakkuudet pareittain toisensa. Tällöin Gaussin divergenssilausetta käyttäen laki voidaan kirjoittaa muotoon 
: \iiint_V \nabla \cdot \mathbf{B} dV = 0 , 
missä integroidaan pinnan *P* sisäänsä sulkeman tilavuuden *V* yli. Koska tämä pätee *kaikille* suljetuille pinnoille, voidaan Gaussin laki magneettikentille kirjoittaa differentiaalimuodossa
: \nabla \cdot \mathbf{B} = 0.
Koska magneettikentän divergenssi on nolla, on kenttä lähteetön, mikä on suora seuraus yksittäisten magneettisten monopolien löytämisen vaikeudesta. Magneettiset kenttäviivat muodostavat aina suljettuja silmukoita. Gaussin laki magneettikentille on magneettinen analogia Gaussin laille sähkökentille, ja molemmat kuuluvat Maxwellin yhtälöihin. 

## Katso myös
*Maxwellin yhtälöt
*Gaussin laki sähkökentille

## Lähteet
*Mansfield and O'Sullivan, Understanding Physics. Sons Wiley and Ltd, 1998.

## Kirjallisuutta
*
Luettelo olympialajeista

Tämä on luettelo urheilulajiryhmistä, jotka kuuluvat tai ovat joskus kuuluneet kesäolympialaisten ja/tai talviolympialaisten kisaohjelmaan olympialajeina tai näytöslajeina.

***X** = mukana kisaohjelmassa
*(n) = näytöslajina 

## Kesäolympialaiset

## Talviolympialaiset

## Katso myös
* Olympiakisojen taidekilpailut
Amélie Lundahl

**Helga Amélie Lundahl** () oli suomalainen taidemaalari.

## Varhainen elämä

Amélie Lundahl oli perheensä yhdes­toista ja nuorin lapsi. Hänen äitinsä Katarina Charlotta o.s. Cajanus kuoli vain kolme kuukautta Amélien syntymän jälkeen. Lundahlin isä kaupunginviskaali Abraham Lundahl kuoli, kun Amélie oli kahdeksan­vuotias. Vuosina 1860–1862 Amélie Lundahl kävi kaksi luokkaa Svenska fruntimmers­skolan i Uleå­borg -koulua. Perhe ja Lundahlien suku tunnettiin yleisemminkin taide­harrastuksestaan. Amélie Lundahlin veli oli näyttelijä Arthur Lundahl, ja sisaren Cecilia Lundahlin poika oli Ilmari Kianto.

## Ura

Vuonna 1870 Lundahl muutti Helsinkiin ja aloitti opinnot Suomen Taide­yhdistyksen piirustus­koulussa. Piirustus­koulussa hänen opettajinaan toimivat Carl Eneas Sjöstrand, Arvid Liljelund ja Hjalmar Munsterhjelm. Heti seuraavana vuonna saadun matka-apu­rahan turvin hän pystyi opiskelemaan vuodet 1872–1873 Tuk­holman Taide­teollisessa veisto­koulussa. Ilmeisesti Lundahlin tavoitteena oli ollut hankkia koulutus, joka varmistaisi hänelle turvatumman ammatin kuin vapaa taiteilija. Tukholman opintojen jälkeen Lundahl jatkoi opintojaan Helsingissä ja toimi opintojen ohessa kuvataiteiden apu­opettajana Suomen Taide­yhdistyksen piirustus­koulussa 1874–1876. Lundahl oli koulun ensimmäinen nais­opettaja toimiessaan Arvid Liljelundin viran­sijaisena yhdessä toisen nuoren taiteilijan S. A. Keinäsen kanssa.

Valtion matka­stipendin saatuaan Lundahl matkusti vuonna 1877 Ranskaan, jossa hän asui 12&nbsp;vuotta. Lundahlin tunnetuimmat työt ovat Ranskan ajalta ja erityisesti Bretagnesta. Lundahl palasi koti­maahan vuonna 1889. Hän vietti myös jonkin aikaa Victor Westerholmin perustamassa Önninge­byn taiteilija­siirto­kunnassa Ahvenanmaalla.

## Yksityiselämä

Lundahl kuoli toden­näköisesti leukemiaan Helsingissä elo­kuussa 1914.

## Teosten myyntejä

Lundahlin teos *Tyttöjä* vuodelta 1887 myytiin marras­kuussa 1997 Hagelstamin huuto­kaupassa  eli noin .

## Teoksia


Breton Girl-Lundahl.jpg|*Bretagnelais­tyttö*, 1880
Lundahl, Kirkon ulkopuolella.jpeg|*Kirkon ulko­puolella*, 1880
Amélie Lundahl - Girl in the Leaf Forest.jpg|*Tyttö lehti­metsässä*, varhainen 1880-luku
Amélie Lundahl - Rendez-vous.jpg|*Rendez-vous*, 1880-luku
Amélie Lundahl - Boys by the Shore.jpg|*Poikia rannalla*, 1881
Girls Head Amelie Lundahl.jpg|*Tytön pää, Bretagne*, 1882
Amélie Lundahl - Breton Girl (Sock Knitter).jpg|*Bretagne­lainen tyttö (Sukkien kutoja)*, 1883
Amélie Lundahl - Breton Girl Holding a Jar.jpg|*[[Bretagnelaistyttö ruukku kädessä|Bretagnelais­tyttö ruukku kädessä]]*, 1884
Amélie Lundahl - The Garden Girl.jpg|*Puutarha­tyttö*, 1885
Lundahl, Kalastajatyttö.jpg|*Kalastaja­tyttö*, 1880s
Amélie Lundahl - Before a Swim.jpg|*Ennen uintia*, 1885
Lundahl, Tamburiinitanssijatar.jpg|*Tamburiini­tanssijatar*, 1888


## Lähteet
* 
* 
* 
* 

### Viitteet

## Aiheesta muualla

* 
*
Raphe-tumake

**Raphe-tumakkeet** eli keskiviivatumakkeet sijaitsevat aivorungossa ja ydinjatkeessa. Ne ovat valvetilaa ylläpitäviä tumakkeita, kuten myös locus caeruleus eli sinertävä aivotäplä, hypotalamuksen takaosan histamiinisolut sekä ventraalinen tegmentumin alue (VTA). 

Raphe-tumakkeiden neuronit erittävät serotoniinia. Raphe-tumakkeet ovat aktiivisimmillaan valveilla, sen sijaan REM-unen aikana ne ovat lähes täysin sammuksissa. Serotoniini estää valvetilassa ja NREM-unen aikana yhdessä sinertävän aivotäplän noradrenaliinin kanssa REM-unta käynnistäviä tumakkeita. REM-uni pääseekin alkamaan vasta, kun serotoniinia ja noradrenaliinia ei erity aivorungon tumakkeissa juuri ollenkaan. Lisäksi serotoniini hillitsee hypotalamuksen histamiinisolujen erittämän histamiinin vireyttävää vaikutusta.

## Lähteet
Vombatiformes

**Vombatiformes** (vompattimaiset) on yksi harvaetuhampaisten pussieläinten alalahkoista. Siihen kuuluu enää vain kaksi heimoa: vompatit ja koalat. Viisi muuta tunnettua heimoa on jo kuollut sukupuuttoon; niihin kuuluu mm. Diprotodontidae, jonka tunnetuin edustaja oli kaikkien aikojen suurin pussieläin *[[Diprotodon]]*.

Vompatit ja koalat ovat läheistä sukua keskenään ja monet biologit pitävätkin luultavana, että niillä oli yhteinen esi-isä. Kehityslinjat erosivat ilmeisesti kenotsooisella maailmankaudella.

## Lähteet
Niilin suisto

**Niilin suisto** on Niilin mukanaan kuljettaman maa-aineksen muodostama suisto Egyptissä. Nykyisin Niili laskee suistossa Välimereen kahtena suuhaarana, Rosetta ja Damietta. Suisto on tiheään asuttua ja koko Egyptin väestöstä sen alueella asuu noin puolet.

## Maantiede
Niili kulkee Afrikan poikki 6&nbsp;000 kilometrin matkalla laskien lopulta Välimereen Egyptissä. Laskupäässään se muodostaa suistoalueen eli deltan. Niilin suisto on suurin piirtein kolmion muotoinen ja leveimmillään noin 250 kilometriä. Nykyisin joki haarautuu kahteen osaan, Rosettan ja Damiettan suuhaaroihin. Suisto on muodostunut joen mukanaan kuljettamasta maa-aineksesta. Suistoalue on tasaista. Suiston pohjoisosassa on useita murtovetisiä järviä, kuten Marout, Edku, Burullus ja Manzala.

Niilin suiston ilmasto on välimerellinen ja suhteellisen leuto. Lämpötilat esimerkiksi Aleksandriassa eivät kesäisinkään tavallisesti kohoa yli 30 °C. Talvisin alueella tulee sateita, jotka saattavat ajoittain tulla myös rakeina.

## Historia
Niilin suisto tunnettiin historiallisesti soisena luonnontilaisena alueena. Esimerkiksi maanviljelys keskittyi pitkään ennemminkin Niilin laakson alueelle ylävirtaan päin. Muinaisessa Egyptissä suistoa pidettiin taloudellisesti vähämerkityksellisenä alueena. Maanviljelyksen sijaan alueella kasvatettiin karjaa. Alueelle muutti myös joitakin libyalaisia paimentolaisia. Alueen soita alettiin kuitenkin historian kuluessa kuivattaa, jolloin suiston merkitys kasvoi. Esimerkiksi joen useita haaroja suljettiin viljelymaan vapauttamiseksi. Joitakin haaroja myös liettyi umpeen. Herodotos mainitsee joen seitsemän haaraa nykyisen kahden sijaan. Suiston rannikkokaupungeista tuli myös Egyptin yhteys Välimeren meren kautta kulkevaan kauppaan. Vuonna 331 ennen ajanlaskun alkua perustettu Aleksandria kasvoi rannikkokaupungeista tärkeimmäksi. Muita historiallisesti merkittäviä satamia olivat esimerkiksi Rosetta ja Damietta. Nykyisin joen suisto on tiheämpään asuttua seutua kuin joen yläjuoksu, ja sillä asuu noin puolet Egyptin koko väestöstä.

## Lähteet

## Aiheesta muualla